Albinovanus Pedo

Albinovanus Pedo bol rímsky básnik Augustovho obdobia.

Pedo napísal niekoľko diel: akúsi skladbu o živote mýtického hrdina Thésea, ktorú spomína jeho blízky priateľ OvídiusOv. Pont. IV 10.71, epigramy, ku ktorým sa vyjadruje epigramatik Marcus Valerius MartialisMart. II 77, V 5, a epickú báseň venovanú činom významného člena Julsko-klaudiovskej dynastie, Germanica. Quintilianus si ho považuje ako vynikajúceho autora epickej literatúryQuint. Inst. X 1, 90.

Z Pedonovho diela sa dochoval jeden dlhší zlomok z jeho skladby pojednávajúcej o Germanicovej výprave do Severného mora (16 po Kr.), ktorý zachoval v svojom diele Suasoriae Seneca StaršíSen. Suas. I 15. Ide o príklad rečníckej úvahy (suasoria) o tom, či je správne, aby človek prenikal za prirodzené hranice svojho sveta, téma, ktorá sa bude opätovne objavovať v epike neskoršieho obdobia.

Francúzsky humanista Josephus Scaliger Pedonovi pripisoval tri elégie: dve o smrti Maecenata a jednu venovanú Augustovej manželke Livii pri príležitosti úmrtia jej syna Drusa. Dnes sa usudzuje, že ani jedna z týchto elégii nie je Pedonovo dielo. Consolatio ad Liviam (Útecha Lívii) bola zložená dokonca až v 15. storočí talianskym napodobovateľom klasickej poézie.

 Referencie 

 Literatúra 


Kategória:Básnici starovekého Ríma